Pozdravljeni!

Za tretji teden vam pošiljam manj dela. Vse naloge bodo tudi na spletni učilnici (dostop ste dobili od razrednika). Ker spletne učilnice »še nagajajo« so vse informacije tudi na spletni strani OŠ Šmartno.

Tisti, ki še ne boste delali preko spletne učilnice – mi prosim pošljite svoje odgovore na spodaj zastavljena vprašanja na naslov:

ucitelj.sterkus@gmail.com

Naslov sporočila (zadeva): 3-Tvoje ime in priimek, razred! Primer: 3-Jure Novak, 6.A

1. Fotosinteza – učni list o fotosintezi (3\_FOTOSINTEZA)
* **Preberi učni list**, če imaš možnost ga skopiraj in nalepi v zvezek (to ti vzame 10 minut)
* **V zvezek zapiši naslednja vprašanja in zapiši odgovore** (to ti vzame 20 minut)
1. Zakaj je fotosinteza pomembna za rastline?
2. Zakaj je fotosinteza pomembna za živali?
3. Kje poteka fotosinteza – v katerih organih rastline?
4. V tretjem odstavku je zapisano, da med fotosintezo nastaja tudi kisik. Kje misliš, da kisik izstopi iz rastline?
5. Celično dihanje – učni list o celičnem dihanju (3\_CELIČNO DIHANJE)
* **Preberi učni list**, če imaš možnost ga skopiraj in nalepi v zvezek (to ti vzame 10 minut)
* **V zvezek zapiši naslednja vprašanja in zapiši odgovore** (to ti vzame 20 minut)
1. V katerih organelih poteka celično dihanje?
2. Zakaj je celično dihanje tako pomembno?
3. Kaj se zgodi, če v celici več ne poteka proces celičnega dihanja?
4. Včeraj si pokosil travo. Ali v teh celicah pokošene trave poteka celično dihanje?